11 साल बाद संभागीय आयुक्त पहुंचे पुस्तकालय, मरम्मत के दिए निर्देश
जयपुर संभागीय आयुक्त राजेश्वर सिंह शुक्रवार को कोटपूतली दौरे पर रहे। उन्होंने एसडीएम कार्यालय का निरीक्षण करते हुए पत्रावलियों का सही संधारण करने एवं न्यायिक मुकदमों के निस्तारण में तेजी लाने के निर्देश दिए। करीब एक घंटा एसडीएम कार्यालय में रहते हुए संभागीय आयुक्त ने न्यायालय सहित अन्य पत्रावलियों का निरीक्षण किया। इसके बाद सहायक कलेक्टर न्यायालय का भी निरीक्षण किया। एसडीएम सुरेश चौधरी, सहायक कलेक्टर ओमप्रभा, तहसीलदार राजवीर सिंह यादव सहित अनेक राजस्व कर्मी उपस्थित थे। इससे पहले संभागीय आयुक्त को पुलिस की टुकडी ने गार्ड आॅफ ऑनर दिया सहायक कलेक्टर ओमप्रभा ने पुष्प गुच्छ भेंट कर स्वागत किया।
पुस्तकों से था लगाव
2006 में जयपुर कलेक्टर रहे राजेश्वर सिंह ने ही कस्बे में सार्वजनिक जिला पुस्तकालय की स्थापना की थी। तब राजेश्वर सिंह ने कोटपूतली आकर पुस्तकालय का लोकार्पण किया था। एसडीएम कार्यालय में निरीक्षण के दौरान संभागीय आयुक्त ने पुस्तकालय चलाने को कहा। राजेश्वर सिंह प्रशासनिक अधिकारियों के साथ पुस्तकालय पहुंचे जहां पुस्तकालय के जर्जर भवन को देखकर एसडीएम को इसे तत्काल ठीक कराने को कहा। इसके बाद पुस्तकालय का निरीक्षण किया। पुस्तकालय की विभिन्न रैकाेें में रखी पुस्तकों का अवलोकन किया। कई पुस्तकों की हालत खराब होते देख पुस्तकालध्यक्ष को इनकी बाईंडिंग सही ढंग से रखरखाव करने को कहा। पुस्तकालयाध्यक्ष बाबूलाल यादव, आशुतोष भारद्वाज, गिरदावर नरेश शर्मा, हरदान चौधरी सहित अनेक अधिकारी उपस्थित थे।
कोटपूतली. सार्वजनिकजिला स्तरीय पुस्तकालय का निरीक्षण करते ( बाएं) संभागीय आयुक्त प्रशासनिक अधिकारी। (दाएं) टूटा छज्जा।
hin_Deva hin_Deva hin_Deva hin_Deva hin_Deva